 Taariikh ahaan Marka dib la eego casharadii aynu ka barangay kulamadii horey u dhexmaray labada dhinac, may ahayn kuwo sameeyay wax midho ah, waxaana muhiim ah in wadahadalkan hadda dhacaya diiradda lagu saaro inuu noqdo mid qaab ahaan ahaan iyo nuxur ahaanba ka gedisnaada kulamadii aynu horey u arki jiray ee ay labada dhinac ku kulmi jireen, waxaana loo baahan yahay, in labada dhinac midkastaaba daacad ka noqdo wadahadalka,ayna muujiyaan wadaniyad iyo biseyl, lana yimaadaan, qorshe cilmiyaysan oo falkin kara in xal loo helo ismari-waaga taagan, lana garwaaqsado waaqiciga haatan jira, Tusaale ahaan, Soomaliland 27 sanadood oo ay gooni u taagnayd waxay ku guuldaraysatay inay dunida ka iibiso qadiyadda Gooni-isu taaga ah, oo ay Ictiraaf ka hesho dunida inteeda kale, waxaana muuqata inaanay weli isweydiin sababta, iyo waxa noqon kara qorshaha labaad Plan B, haddii uu shaqayn waayay Qorshihii hore Plan A ee mudnaanta koowaad ugu jiray, iyadoo markasta beesha caalamku ay arimaha Ictiraafka Somaliland la xadhiidha ay ku riixaan in Soomaalidu ay iyadu dhexdooda wax iskala meel dhigaan, dhinaca kale, Maamuladdii Madaxtinimadda Soomaaliya isaga danbeeyy tan 1991-kii ayaa iyaguna ficliyan iyo waaqiciyanba aan awood u yeelan inay Dhulka Somaliland maamul ahaan Saameyn ku yeeshaan, balse, taas bedelkeed ku ekaaday inay sharci ahaan dunida ku cadaadiyaan inay Somaliland u aqoonsadaan qayb ka tirsan Soomaaliya, duniduna aany ku degdegin kala qaybinta Soomaaliya inta ay Soomaalidu arimaheeda iyadu wax iskala meel dhigayso, waana sababtaas tan wadahadaladu markasta u yihiin kuwo soo noqnoqda, waaqiciga meesha yaalaana waa inay Somaliland ka taliso dhulskii Somaaliland Juquraafi ahaan, balse aanay haysan sharciyad ku qotonta aqoonsiga diblomaasiyadeed ee caalamka, halka Soomaaliyana ay haysato sharciyadda dawladnimo ee dhulka soomaaliyeed oo dhan, balse, aanay ahayn mid si macnawiyan iyo ficliyanba ah u maamusha dhulka Soomaaliland, waana labadaas arimood kuwa u baahan in si cilmi iyo caqliba ku jiro looga fekero sidii laysu waafajin lahaa, si ay dadka soomaaliyeed horey ugu guuraanm, loogana baxo Yur-yur ka horgeeda haatan taagan. 